над 300 Hz. Тя съдържа също така управляваща електроника.
 Панелът е представен заедно с обработваща система, която включва:
 —
 видеопроцесор, на който се подават различни входни сигнали (като например немодулиран пълен видеосигнал (CVBS), Y/C, YUV/RGB, (HD-)SDI или DVI) и който позволява привеждане на размера на изображението/видеоматериала към размера на екранния панел и
 —
 процесор за обработка на сигнали, позволяващ адаптирането на входния сигнал към екранния панел.
 Обработеният сигнал се подава от процесора за обработка на сигнали към разпределител на данни по влакнестооптични кабели. Разпределителят на данни на свой ред изпраща данните към различните плочи на екранния панел.
 Панелът не е предназначен за гледане от близко разстояние. Използва се за спортни/развлекателни събития, надписи в търговията на дребно и др.
 8528 59 80
 Класирането се определя от разпоредбите на Общи правила 1 и 6 за тълкуване на Комбинираната номенклатура, Забележка 4 към раздел XVI и от описанието на кодоветe по КН 8528, 8528 59 и 8528 59 80.
 Модулният екранен панел и системата за обработка на видеосигнал се считат за функционална единица по смисъла на забележка 4 към раздел XVI, тъй като представляват отделни елементи, свързани помежду си с електрически кабели или други приспособления, с цел заедно да осигурят точно определена функция.
 Единицата може да извежда видеоизображения от различни източници, което е отделна функция, посочена в позиция 8528.
 Като се има предвид, че единицата може да извежда различни видове видеоизображения, тя не може да се разглежда като електрическо устройство за целите на сигнализацията с използване на визуална индикация. Следователно се изключва класиране в позиция 8531 като индикаторен панел (виж също Обяснителните бележки към ХС за позиция 8531, буква Г).
 Следователно уредът трябва да бъде класиран в код по КН 8528 59 80 като други цветни монитори.
 